CELEX: 32010R1097
Language: mt
Date: 2010-11-26 00:00:00
Title: Regolament tal-Kummissjoni (UE) Nru 1097/2010 tas- 26 ta’ Novembru 2010 li jimplimenta r-Regolament (KE) Nru 177/2008 tal-Parlament Ewropew u tal-Kunsill li jistabbilixxi qafas komuni għar-reġistri kummerċjali għall-finijiet tal-istatistika fir-rigward tal-iskambju ta' dejta kunfidenzjali bejn il-Kummissjoni (Eurostat) u l-banek ċentrali  Test b’relevanza għaż-ŻEE

27.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 312/1
            
         REGOLAMENT TAL-KUMMISSJONI (UE) Nru 1097/2010
   tas-26 ta’ Novembru 2010
   li jimplimenta r-Regolament (KE) Nru 177/2008 tal-Parlament Ewropew u tal-Kunsill li jistabbilixxi qafas komuni għar-reġistri kummerċjali għall-finijiet tal-istatistika fir-rigward tal-iskambju ta' dejta kunfidenzjali bejn il-Kummissjoni (Eurostat) u l-banek ċentrali
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 177/2008 tal-Parlament Ewropew u tal-Kunsill tal-20 ta' Frar 2008 li jistabbilixxi qafas komuni għar-reġistri kummerċjali għall-finijiet tal-istatistika u li jħassar ir-Regolament tal-Kunsill (KEE) Nru 2186/93 (1), u b'mod partikolari l-Artikolu 12 tiegħu,
   Billi:
   
               (1)
            
            
               Ir-Regolament (KE) Nru 177/2008 jistabbilixxi qafas komuni ġdid għar-reġistri kummerċjali esklużivament għall-finijiet tal-istatistika sabiex jinżamm l-iżvilupp tar-reġistri kummerċjali f'qafas armonizzat.
            
         
               (2)
            
            
               Skambju ta' dejta kunfidenzjali bejn il-Kummissjoni u l-banek nazzjonali ċentrali, u bejn il-Kummissjoni u l-Bank Ċentrali Ewropew, esklużivament għal finijiet tal-istatistika, għandu jgħin jiżgura l-kwalità tal-informazzjoni dwar il-grupp tal-impriżi multinazzjonali fl-Unjoni Ewropea. Għalhekk jeħtieġ li jiġu stabbiliti l-format, il-miżuri ta' sigurtà u kunfidenzjalità u l-proċedura għat-trażmissjoni ta' din id-dejta kunfidenzjali lill-banek ċentrali nazzjonali u l-Bank Ċentrali Ewropew, biex jiġi żgurat li d-dejta trażmessa tintuża esklużivament għall-finijiet tal-istatistika.
            
         
               (3)
            
            
               Skont ir-Regolament tal-Kunsill (KE) Nru 2533/98 tat-23 ta' Novembru 1998 dwar il-ġbir ta' informazzjoni statistika mill-Bank Ċentrali Ewropew (2), id-dejta li l-membri tal-ESCB irċevew mill-awtoritajiet tal-ESS għandha tintuża esklużivament għal finijiet ta' statistika. Il-membri tal-ESCB għandhom jiżguraw ukoll it-tħaris fiżiku u loġiku tal-informazzjoni kunfidenzjali statistika pprovduta mill-awtoritajiet tal-ESS. L-ECB għandu jippubblika rapporti kunfidenzjali annwali dwar il-miżuri adottati biex tiġi mħarsa l-kunfidenzjalità ta' din l-informazzjoni statistika.
            
         
               (4)
            
            
               Biex tiġi żgurata l-konsistenza, is-settijiet ta' dejta trażmessi skont dan ir-Regolament għandhom jużaw l-istess konvenzjonijiet ta' tismija, struttura, u definizzjoni tal-oqsma kif imsemmi fir-Regolament tal-Kummissjoni (KE) Nru 192/2009 tal-11 ta' Marzu 2009 li jimplimenta r-Regolament (KE) Nru 177/2008 tal-Parlament Ewropew u tal-Kunsill li jistabbilixxi qafas komuni għar-reġistri kummerċjali għall-finijiet tal-istatistika, fir-rigward tal-iskambju ta' dejta kunfidenzjali bejn il-Kummissjoni (Eurostat) u l-Istati Membri (3).
            
         
               (5)
            
            
               Il-miżuri stipulati f’dan ir-Regolament huma skont l-opinjoni tal-Kumitat tas-Sistema tal-Istatistika Ewropea,
            
         ADOTTAT DAN IR-REGOLAMENT:
   Artikolu 1
   Il-format
   1.   Il-format stabbilit fil-parti A tal-Anness għandu jintuża għad-dejta trażmessa skont l-Artikolu 12(2) tar-Regolament (KE) Nru 177/2008.
   2.   Id-dejta u l-metadejta għandha tiġi trażmessa skont l-istandards tas-Sistema tal-Istatistika Ewropea u bl-istruttura ddefinita fl-aktar verżjoni reċenti tal-Manwal ta' Rakkomandazzjonijiet tar-Reġistri Kummerċjali tal-Eurostat disponibbli mill-Kummissjoni (Eurostat).
   Artikolu 2
   Il-miżuri ta' kunfidenzjalità
   Il-karatteristiċi speċifikati fil-parti B tal-Anness, inklużi l-indikaturi ta' kunfidenzjalità, jistgħu jiġu trażmessi, għal finijiet tal-istatistika biss, mill-Kummissjoni (Eurostat) lill-banek ċentrali nazzjonali u l-Bank Ċentrali Ewropew, kemm-il darba t-trażmissjoni tkun awtorizzata b'mod espliċitu mill-awtorità nazzjonali xierqa u li, fil-każ ta' dejta trażmessa lil bank ċentrali nazzjonali, tal-inqas unità waħda ta' grupp ta' impriżi multinazzjonali tkun tinsab fit-territorju tal-Istat Membru ta' dak il-bank ċentrali nazzjonali.
   Artikolu 3
   Il-miżuri ta' sigurtà
   1.   Kull trażmissjoni ta' dejta kunfidenzjali skont dan ir-Regolament lill-membri tal-ESCB għandha sseħħ biss wara li l-membri tal-ESCB, ġewwa l-oqsma ta' kompetenza rispettivi tagħhom, ikunu ħadu l-miżuri meħtieġa bi qbil mal-Artikolu 8a u 8b tar-Regolament (KE) Nru 2533/98 biex jiżguraw:
   
               —
            
            
               il-ħarsien ta' din id-dejta, b'mod partikolari l-ħażna tad-dejta li ġiet indikata bħala kunfidenzjali f'żona ta' sigurtà b'aċċess ristrett u kkontrollat;
            
         
               —
            
            
               li d-dejta tintuża esklużivament għal finijiet ta' statitsika;
            
         
               —
            
            
               li l-informazzjoni dwar il-miżuri ġiet inkluża fir-rapport annwali kunfidenzjali msemmi fl-Artikolu 8b tar-Regolament (KE) Nru 2533/98 jew il-banek ċentrali nazzjonali jew il-Bank Ċentrali Ewropew infurmaw lill-Kummissjoni (Eurostat) u l-awtoritajiet nazzjonali xierqa bil-miżuri b'mezzi oħra.
            
         2.   Id-dejta għandha tiġi trażmessa f'forma kodifikata.
   Artikolu 4
   Il-proċedura ta' trażmissjoni
   3.   Id-dejta u l-metadejta trażmessa skont dan ir-Regolament għandha tiġi skambjata f'forma elettronika.
   4.   Id-dejta u l-metadejta għandha tiġi trażmessa permezz tas-sigurtà użata mill-Kummissjoni (Eurostat) għat-trażmissjoni ta' dejta kunfidenzjali, jew permezz ta' aċċess remot li jkun sikur.
   Artikolu 5
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta’ Novembru 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 61, 5.3.2008, p. 6.
   
      (2)  ĠU L 318,27.11.1998, p. 8.
   
      (3)  ĠU L 67, 12.3.2009, p. 14.
   
      ANNESS
      A.   L-istruttura u l-format għat-trażmissjoni tad-dejta
      Il-settijiet ta' dejta li ġejjin li fihom informazzjoni kunfidenzjali huma inklużi fil-proċess ta' ġestjoni tal-kwalità tad-dejta tar-reġistru tal-Unjoni tal-gruppi ta' impriżi multinazzjonali u l-unitajiet kostitwenti tagħhom (minn issa 'l quddiem jissejjaħ “Reġistru Gruppi-Euro”):
      
                  —
               
               
                  Sett ta' dejta bir-riżultat tal-proċess ta' aggregazzjoni;
               
            
                  —
               
               
                  Settijiet ta' dejta b'informazzjoni dwar l-unitajiet legali;
               
            
                  —
               
               
                  Settijiet ta' dejta bl-informazzjoni dwar il-kontroll u s-siedja tal-unitajiet;
               
            
                  —
               
               
                  Settijiet ta' dejta b'informazzjoni dwar l-impriżi;
               
            
                  —
               
               
                  Settijiet ta' dejta b'informazzjoni dwar gruppi ta' impriżi globali;
               
            
                  —
               
               
                  Settijiet ta' dejta b'informazzjoni dwar gruppi ta' impriżi maqtugħa (truncated).
               
            Sett ta' dejta bir-riżultati dwar il-gruppi ta' impriżi globali u maqtugħa jiġi ġġenerat fi tmiem kull ċiklu ta' ġestjoni tal-kwalità tad-dejta tar-Reġistru Euro-Gruppi.
      Il-format applikabbli ta' dawn is-settijiet ta' dejta huwa dak stipulat fir-Regolament (KE) Nru 192/2009 għat-trażmissjonijiet bejn il-Kummissjoni (Eurostat) u l-awtoritajiet nazzjonali xierqa.
      Biex tiżgura li Stat Membru jirċievi reġistri ta' dejta konsistenti, il-Kummissjoni (Eurostat) għandha tapplika konvenzjonijiet identiċi ta' tismija, struttura u definizzjoni tal-oqsma għas-settijiet ta' dejta trażmessi lill-awtoritajiet nazzjonali xierqa u għas-settijiet ta' dejta trażmessi lill-banek ċentrali nazzjonali u l-Bank Ċentrali Ewropew.
      Biex titjieb il-kwalità tal-informazzjoni dwar il-grupp ta' impriżi multinazzjonali fl-Unjoni Ewropea, u suġġett għall-awtorizzazzjonijiet meħtieġa l-awtorità nazzjonali xierqa għandha teżaminal-korrezzjonijiet u l-kompletazzjonijiet fis-settijiet tad-dejta li tista' tirċievi mill-banek ċentrali u tintegrahom, fejn meħtieġ, fid-dejta li hija tittrażmetti lill-Kummissjoni (Eurostat) skont l-Artikolu 11 tar-Regolament (KE) Nru 177/2008.
      Dejta li tkun immarkata bħala kunfidenzjali mill-banek ċentrali nazzjonali jew il-Bank Ċentrali Ewropew għandha tiġi ttrattata bħala kunfidenzjali mill-Kummissjoni (Eurostat) u l-awtoritajiet nazzjonali xierqa.
      B.   Trażmissjoni tal-karatteristiċi
      Il-Kummissjoni (Eurostat), bl-approvazzjoni espliċita tal-awtorità nazzjonali xierqa u għal finijiet tal-istatistika biss, tista' tittrażmetti lill-banek ċentrali nazzjonali u lill-Bank Ċentrali Ewropew il-karatteristiċi li ġejjin, inklużi l-indikazzjonijiet ta' kunfidenzjalità, dwar il-gruppi ta' impriżi multinazzjonali u l-unitajiet kostitwenti tagħhom kemm-il darba, fil-każ tad-dejta trażmessa lil bank ċentrali nazzjonali, tal-inqas unità waħda mill-grupp tkun tinsab fit-territorju ta' dak l-Istat Membru.
      1.   UNITÀ LEGALI
      
                  Karatteristiċi ta' identifikazzjoni
               
               
                  1.1
               
               
                   
               
               
                  Numru tal-identità
               
            
                  1.2a
               
               
                   
               
               
                  Isem
               
            
                  1.2b
               
               
                   
               
               
                  Indirizz (inkluż l-kodiċi postali) fl-iżjed livell dettaljat
               
            
                  1.2c
               
               
                  Mhux obbligatorju
               
               
                  Numri tat-telefon u l-fax, indirizz elettroniku, u informazzjoni li tippermetti l-ġbir elettroniku ta' dejta
               
            
                  1.3
               
               
                   
               
               
                  Numru tar-reġistrazzjoni tat-taxxa fuq il-valur miżjud (VAT) jew, fin-nuqqas ta' dan, numru ieħor ta' identità amministrattiva
               
            
                  Karatteristiċi demografiċi
               
               
                  1.4
               
               
                   
               
               
                  Id-data ta' inkorporazzjoni għal persuni ġuridiċi jew id-data tar-rikonoxximent uffiċjali bħala operatur ekonomiku għal persuni fiżiċi
               
            
                  1.5
               
               
                   
               
               
                  Id-data li fiha l-unità legali ma baqgħetx tagħmel parti minn intrapriża (kif identifikat fi 3.3)
               
            
                  Karatteristiċi ekonomiċi ta' stratifikazzjoni
               
               
                  1.6
               
               
                   
               
               
                  Forma legali
               
            
                  Rabtiet ma' reġistri oħrajn
               
               
                  1.7a
               
               
                   
               
               
                  Referenza għar-reġistru tal-operaturi intra-Unjoni stabbilit skont ir-Regolament (KE) Nru 638/2004 tal-Parlament Ewropew u tal-Kunsill tal-31 ta' Marzu 2004 dwar l-istatistika tal-Komunità marbuta mal-kummerċ tal-prodotti bejn l-Istati Membri (1), u referenza għar-reġistri tad-dwana jew għar-reġistru tal-operaturi extra-Unjoni.
               
            
                  Rabta mal-grupp ta' intrapriżi
               
               
                  1.8
               
               
                   
               
               
                  Numru ta' identità tal-grupp ta' intrapriżi maqtugħin (4.1), li lilu tappartjeni l-unità
               
            
                  1.9
               
               
                   
               
               
                  Data tal-assoċjazzjoni mal-grupp maqtugħ
               
            
                  1.10
               
               
                   
               
               
                  Data tas-separazzjoni minn mal-grupp maqtugħ
               
            
                  Il-kontroll tal-unitajiet
               
               
                  1.11a
               
               
                   
               
               
                  Numru/i tal-identità tal-unità(jiet) legali residenti, kkontrollat/i mill-unità legali
               
            
                  1.11b
               
               
                   
               
               
                  Numru tal-identità tal-unità legali residenti li tikkontrolla l-unità legali
               
            
                  1.12a
               
               
                   
               
               
                  Pajjiż(i) tar-reġistrazzjoni u numru/i tal-identità jew isem(ismijiet) u indirizz(i) tal-unità(jiet) legali mhux residenti kkontrollat/i mill-unità legali
               
            
                  1.12b
               
               
                  Kundizzjonali
               
               
                  Numru/i tal-VAT tal-unità(jiet) legali mhux residenti kkontrollat/i mill-unità legali
               
            
                  1.13a
               
               
                   
               
               
                  Pajjiż tar-reġistrazzjoni, u numru tal-identità jew isem u indirizz tal-unità legali mhux residenti li tikkontrolla l-unità legali
               
            
                  1.13b
               
               
                  Kundizzjonali
               
               
                  Numru tal-VAT tal-unità legali mhux residenti li tikkontrolla l-unità legali
               
            
                  Siedja tal-unitajiet
               
               
                  1.14a
               
               
                  Kundizzjonali
               
               
                  
                              (a)
                           
                           
                              Numru/i tal-identità u
                           
                        
                              (b)
                           
                           
                              ishma (%) tal-unita(jiet)
                              legali residenti li huma propjetà tal-unità legali
                           
                        
            
                  1.14b
               
               
                  Kundizzjonali
               
               
                  
                              (a)
                           
                           
                              Numru/i tal-identità u
                           
                        
                              (b)
                           
                           
                              ishma (%) tal-unita(jiet)
                              legali residenti li tippossiedi/jippossjedu l-unità legali
                           
                        
            
                  1.15
               
               
                  Kundizzjonali
               
               
                  
                              (a)
                           
                           
                              Pajjiż(i) tar-reġistrazzjoni u
                           
                        
                              (b)
                           
                           
                              numru/i tal-identità jew isem(ismijiet), indirizz(i) u numru/i tal-VAT u
                           
                        
                              (c)
                           
                           
                              ishma (%)
                              tal-unita(jiet) legali mhux residenti li huma propjetà tal-unità legali
                           
                        
            
                  1.16
               
               
                  Kundizzjonali
               
               
                  
                              (a)
                           
                           
                              Pajjiż(i) tar-reġistrazzjoni u
                           
                        
                              (b)
                           
                           
                              numru/i tal-identità jew isem(ismijiet), indirizz(i), u numru/i tal-VAT u
                           
                        
                              (c)
                           
                           
                              ishma (%)
                              tal-unita(jiet) legali mhux residenti li tippossjedi/jippossjedu l-unità legali
                           
                        
            
         
      3.   INTRAPRIŻA
      
                  Karatteristiċi ta' identifikazzjoni
               
               
                  3.1
               
               
                   
               
               
                  Numru tal-identità
               
            
                  3.2a
               
               
                   
               
               
                  Isem
               
            
                  3.2b
               
               
                  Mhux obbligatorju
               
               
                  Indirizzi postali, elettroniċi u tas-sit elettroniku
               
            
                  3.3
               
               
                   
               
               
                  Numru(i) tal-identità tal-unita(jiet) legali li minnha/hom hija magħmula l-intrapriża
               
            
                  Karatteristiċi demografiċi
               
               
                  3.4
               
               
                   
               
               
                  Id-data tal-bidu tal-attivitajiet
               
            
                  3.5
               
               
                   
               
               
                  Id-data tat-terminazzjoni finali tal-attivitajiet
               
            
                  Karatteristiċi ekonomiċi/Ta' stratifikazzjoni
               
               
                  3.6
               
               
                   
               
               
                  Kodiċi tal-attività ewlenija fil-livell tan-NACE b' 4 numri
               
            
                  3.8
               
               
                   
               
               
                  In-numru ta' persuni impjegati
               
            
                  3.11
               
               
                   
               
               
                  Settur u subsettur istituzzjonali skont is-Sistema Ewropea tal-Kontabilità
               
            
                  Rabta mal-grupp ta' intrapriżi
               
               
                  3.12
               
               
                   
               
               
                  Numru tal-identità tal-grupp ta' intrapriżi maqtugħin (4.1), li lilu tappartjeni l-unità
               
            
         
      4.   GRUPP TA' INTRAPRIŻI
      
                  Karatteristiċi ta' identifikazzjoni
               
               
                  4.1
               
               
                   
               
               
                  Numru tal-identità tal-grupp maqtugħ
               
            
                  4.2a
               
               
                   
               
               
                  Isem il-grupp maqtugħ
               
            
                  4.2b
               
               
                  Mhux obbligatorju
               
               
                  Indirizzi postali, elettroniċi u tas-sit elettroniku tal-uffiċċju ewlieni maqtugħ
               
            
                  4.3
               
               
                  Parzjalment kundizzjonali
               
               
                  Numru tal-identità tal-grupp ewlieni maqtugħ (ugwali għan-numru tal-identità tal-unità legali, li hija l-kap tal-grupp residenti).
                  Kundizzjonali jekk l-unità li tikkontrolla hija persuna naturali li mhiex operatur ekonomiku; ir-reġistrazzjoni hija suġġetta għad-disponibilità ta' din l-informazzjoni fis-sorsi amministrattivi
               
            
                  4.4
               
               
                   
               
               
                  Tip ta' grupp ta' intrapriżi: 2. grupp maqtugħ ikkontrollat domestikament; 3. grupp maqtugħ ikkontrollat minn barra
               
            
                  Karatteristiċi demografiċi
               
               
                  4.5
               
               
                   
               
               
                  Data tal-bidu tal-grupp ta’ intrapriżi maqtugħin
               
            
                  4.6
               
               
                   
               
               
                  Data tat-tmiem tal-grupp ta’ intrapriżi maqtugħin
               
            
                  Karatteristiċi ekonomiċi/Ta' stratifikazzjoni
               
               
                  4.7
               
               
                   
               
               
                  Kodiċi tal-attività ewlenija tal-grupp maqtugħ f’livell tal-NACE b’2 numri
               
            
                  4.9
               
               
                   
               
               
                  Numru ta' persuni impjegati fil-grupp maqtugħ
               
            
                  Karatteristiċi ta' identifikazzjoni
               
               
                  4.11
               
               
                   
               
               
                  Numru tal-identità tal-grupp globali
               
            
                  4.12a
               
               
                   
               
               
                  Isem il-grupp globali
               
            
                  4.12b
               
               
                  Mhux obbligatorju
               
               
                  Pajjiż tar-reġistrazzjoni, indirizzi postali, elettroniċi u tas-sit elettroniku tal-uffiċċju ewlieni globali
               
            
                  4.13a
               
               
                   
               
               
                  Numru tal-identità tal-grupp ewlieni globali, jekk il-grupp ewlieni huwa residenti (ugwali għan-numru tal-identità tal-unità legali li hija l-grupp ewlieni).
                  Jekk il-grupp ewlieni globali mhuwiex residenti, il-pajjiż tiegħu tar-reġistrazzjoni
               
            
                  4.13b
               
               
                  Mhux obbligatorju
               
               
                  In-numru tal-identità tal-mexxej tal-grupp globali, jew l-isem u l-indirizz jekk mhux residenti
               
            
                  Karatteristiċi ekonomiċi/ Ta' stratifikazzjoni
               
               
                  4.14
               
               
                  Mhux obbligatorju
               
               
                  In-numru ta' persuni impjegati globalment
               
            
                  4.16
               
               
                  Mhux obbligatorju
               
               
                  Pajjiż taċ-ċentru għad-deċiżjonjiet globali
               
            
                  4.17
               
               
                  Mhux obbligatorju
               
               
                  Pajjiżi fejn huma lokalizzati l-intrapriżi jew l-unitajiet lokali
               
            
         (1)  ĠU L 102, 7.4.2004, p. 1.